#PantunMinang hadir di timeline dunsanak tiok rabu malam mulai jam 10 malam
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. diharok an kapado dunsanak, bapantun jan supayo di-RT. Bueklan pantun sa kreatif mungkin. okey?
Untuak malam kini ( 27 Februari 2013) #PantunMinang nyo diagiah tema “Yang Mambuek Cinto ka Ranah Minang”
- sungguah rancak gunuang singgalang | pagi-pagi tampak puncaknyo | sungguh cinto amboh ka ranah minang | ramah, elok urangnyo – @infoSumbar
- Anak kuciang alah gadang | Balari malah lewaik tangga | taruihlah manang @FCSemenPadang | bia Buek Ranah Minang Bangga – @ferife
- Dicaliak salayang pandang | kironyo kopi indak ba gulo | Yang Mambuek Cinto ka Ranah Minang | dek lamak raso masakannyo – @sepliaSS
- jarang tugakan jaguang | buliah tampak puyuah balari | adang-adang tinggakan kampuang | tandonyo sayang ka nagari – @FerryEastland
- pai main ka jam gadang | pulangnyo bali rokok | baa dak ka cinto ka ranah minang | urangnyo sabana budi elok – @RafdiRahmadi
- lamak paragede kantang | lamak di makan katiko lapa | denai cinto ka ranah minang | dek randang kini mandunia – @infoSumbar
- ka padang panjang lewat silaiang | baranti di sicincin mambali anyang | yang buek ambo cinto ka ranah minang | urangnyo suko baginyang – @ie_moet91
- di solok ado gunuang talang | nampak dari rumah gadang | yo bana elok ranah minang | tampek denai tumbuah gadang – @gurnex
- anak sipasan jo anak kumbang | bamain di kayu jati | wak cinto bana ka ranah minang | karano ndak ado alasan untuak banci – @eQ_abai
- Pai ka toko mambali banang | toko nan punyo anak Salido | Mako den sayang ka ranah minang | sagalo samba lamak rasonyo – @pujiakbar3
- Pagi sakik pinggang | malam sakik dado | sabana lamak iduik di Minang | pagi siang malam makannyo sambalado – @sandi_dara
- Pai bajalan ka sungayang | indak lupo bali itiak sarato karah | baa ndak kacinto den ka Ranah Minang | urangnyo baiak sarato ramah – @LawakBana
- main bola di tanah lapang | siap main abih bapaluah | cinto panuah ka ranah minang | karano alamnyo hijau sabana taduah – @RafdiRahmadi
- Di tapi aia denai baranang | nampak kapalo buayo | baa ndak kacinto jo ranah minang | itu sadonyo karno adat dan budayonyo – @AtaurRazaq
- Jalan-jalan ka puncak lawang | dari puncak lawang ka bukiktinggi | Sungguah cinto denai ka ranah Minang | alamnyo rancak manyajuak an hati. – @Novita_Sandra
- Ka bukiktinggi basarawa panjang | singgah di kadai pai batanyo | nan denai cinto d ranah minang | dek bagonjong rumah adatnyo – @oejank_fandy
- sungai janiah aia nyo tanang | ikan larangannyo yo tasabuik | denai cinto ka ranah minang | dek disitu kasiah tapauik – @Bismelia_Rizky
- adiah hati dek kanai berang | di berang urang nan wak sayang | Sabab denai cinto ranah minang | urangny ramah rajin sumbayang – @revetya
- malam-malam ka puncak lawang | pai main mancari jando | cinto buto jo ranah minang | budi elok adaik tajago – @RafdiRahmadi
- gunuang nyo tinggi-tinggi | bukik mamaga sakuliliang | bunyi bansi sampai ka hati | kok saluang nyo bapitunang – @eQ_abai
- bajalan ka tanjuang pinang | singgah sabanta di lambah harau | sabab cinto jo ranah minang | anak gadihnyo rajin ka surau – hendrisajaa
- Jalan-jalan ka pantai padang | Pai nyo samo tania | Yo sabana lamak raso randang | Makanan paliang lamak di dunia – @zelvi_s
- jalan-jalan kaliliang padang | bali sanjai jo rakik kacang | Denai cinto ka ranah minang | dari gunuang padang sampai jam gadang – @ozzyrama
- Main katabek pai baranang | Nampak kaco nan alah pacah | Iko inyo ciri urang minang|Gadih nyo rancak Bujang nyo gagah – @SispalaEureka
- bemo mati iduik badorong | kok iduik bunyi mandasau | iduik di minang bagotong royong | nan surang-surang ambuangan ka taplau – @udamarley
- Rncana ka pai baranang | Kirony kolam kariang | Baa ndak cinto ka rnah minang | Anak gadihnyo kamek, sakamek jariang – @yandadwipa
- Ka taratai pai baranang | indak lupo maajak adiak sayang | sungguah rancak nak gadih minang | walau mukonyo bantuak rakik kacang – @UdaIrham
- Ndanga lagu sambia batanang | bakawan rokok jo kopi susu | angkek tangan den jo ranah minang | caro jo raso nomor satu – @buyuankbinguank
- Sawo matang jo kaliang buntang | urangnyo iyo saragam | Sebab denai tambah cinto ranah minang | #PantunMinang tiok rabu malam – @ozzyrama
- Rancaknyo alam takambang | Itu tampek kelahiran kito | Salain cinto ka minang | Gadih jo jando denai suko lo – @SmithRain29
- Payah nyo mancari banang | untuak manjaik baju cabiak | yo sabana mantap ranah minang | urang nyo cadiak-cadiak – @ariesta_ferline
- jam gadang simbol kotanyo | tembok gadang ado pulo | silek agam jan ditanyo | apo lai nasi kapau nyo – @eQ_abai
- anak caciang main layang-layang | dianjuangan dek anak nago | Sabana cinto jo Ranah Minang | dek tiok balanjo bisa dihago – @tifaniirdi
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn